Cuneforma

Cuneforma, un de la sistemes la plu temprana de scrive, ia es inventada par la sumeres.Ieroglifo egiptian es datida a circa la mesma periodo e lo es nonserta cual sistem ia comensa prima. Vide Visible Language. Inventions of Writing in the Ancient Middle East and Beyond , Oriental Institute Museum Publications, 32, Chicago: University of Chicago, p 13,  Lo es distinguida par sua marcas con forma de cuneo sur tabletas de arjila. La marcas ia es creada par un cada nonagu como un stilo.

Emerjinte en Sumer en la milenio 4 aec tarda (la periodo de Uruk IV) per espresa la lingua sumer, cual ia es un lingua isolida, scrive de cuneforma ia comensa como un sistem de glifos e ia veni de un sistem plu temprana de fixes formida ia usa per contablia. En la milenio 3, la representa imajin ia deveni simplida e plu astrata en cuando la cuantia de sinias usada ia redui (Cuneforma hitita). La sistem es composada de un combina de sinia logofonetical, alfabetal consonantal, e silabal.

La scrive sumer orijinal ia es ajustada per la scrive de linguas semita acad (asirian/babilonian), eblaita, e amorita; la lingua isolida elamita e la linguas isolida hatita, hurita, e linguas uratan; e ance linguas indoeuropean hitita e luvita. Lo ia inspira la alfabeta ugaritica semita plu temprana e ance cuneforma persian vea. Scrive de cuneforma ia es gradal recambiada par la alfabeta fenisia tra la Impero neoasirian (911-612 aec). Ante fini de sentenio 2 ec, la scrive ia deveni estinguida, sua indicas final ia es trovada en Asiria e Babilonia, e tota conose de scrive lo ia es perdeda asta cuando lo ia comensa es desifrida en la sentenio 19.

Entra dui un milion e du milion tableta de cuneforma es estimada a ia es escavada en eda moderna, de cual sola aprosima 30 000-100 000 es lejeda o publicida. La Museo brites ave la colie la plu grande (sirca 130 000), segueda par la Museo asian sude-ueste de Berlin, la Louvre, la Museo arceolojial de Istanbul, la Museo national de Irac, la Colie babilonian de Yale (sirca 40 000), e Museo de Penn. La plu de estas 'es retenida en esta colies per un sentenio sin es traduida, studiada, o publicida' car on ave sola sento cuneformiste autorida en la mundo.

Referes

Category:Sistemes de scrive